CELEX: 32018R2004
Language: hu
Date: 2018-12-17 00:00:00
Title: A Tanács (EU) 2018/2004 rendelete (2018. december 17.) a líbiai helyzetre tekintettel korlátozó intézkedések meghozataláról szóló (EU) 2016/44 rendelet módosításáról

18.12.2018   
               
               
                  HU
               
               
                  Az Európai Unió Hivatalos Lapja
               
               
                  L 322/12
               
            
         A TANÁCS (EU) 2018/2004 RENDELETE
         (2018. december 17.)
         a líbiai helyzetre tekintettel korlátozó intézkedések meghozataláról szóló (EU) 2016/44 rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     Az (EU) 2016/44 tanácsi rendelet (2) végrehajtja a (KKBP) 2015/1333 határozatban előírt intézkedéseket.
                  
               
                     (2)
                  
                  
                     2018. november 5-én az Egyesült Nemzetek Biztonsági Tanácsa (ENSZ BT) elfogadta a 2441 (2018) sz. határozatot, amelyben újólag megerősítette Líbia szuverenitása, függetlensége, területi integritása és nemzeti egysége melletti elkötelezettségét, és megállapította, hogy a líbiai helyzet továbbra is fenyegetést jelent a nemzetközi békére és biztonságra. Az ENSZ BT úgy döntött, hogy új példákkal egészíti ki a jegyzékbe vételre vonatkozó kritériumok körébe tartozó magatartásokat.
                  
               
                     (3)
                  
                  
                     A Tanács 2018. december 17-én elfogadta a (KKBP) 2015/1333 határozatot módosító (KKBP) 2018/2012 tanácsi határozatot (3) a 2441 (2018) sz. ENSZ BT-határozat módosításainak figyelembevétele érdekében.
                  
               
                     (4)
                  
                  
                     Az intézkedések végrehajtásához – különösen a gazdasági szereplők által valamennyi tagállamban történő egységes alkalmazásuk biztosítása céljából – uniós szintű szabályozás szükséges.
                  
               
                     (5)
                  
                  
                     Az (EU) 2016/44 rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2016/44 rendeletet 6. cikkének (1) bekezdése helyébe a következő szöveg lép:
            
               
                  „(1)   A II. melléklet tartalmazza a Biztonsági Tanács vagy a szankcióbizottság által az 1970 (2011) sz. ENSZ BT-határozat 22. pontjával, az 1973 (2011) sz. ENSZ BT-határozat 19., 22. vagy 23. pontjaival, a 2174 (2014) sz. ENSZ BT-határozat 4. pontjával, a 2213 (2015) sz. ENSZ BT-határozat 11. pontjával, a 2362 (2017) sz. ENSZ BT-határozat 11. pontjával vagy a 2441 (2018) sz. ENSZ BT-határozat 11. pontjával összhangban jegyzékbe vett természetes vagy jogi személyeket, szervezeteket és szerveket.”
               
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 17-én.
            
               
                  a Tanács részéről
               
               
                  az elnök
               
               E. KÖSTINGER
            
         
         
            (1)  HL L 206., 2015.8.1., 34. o.
         
         
            (2)  A Tanács (EU) 2016/44 rendelete (2016. január 18.) a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről (HL L 12., 2016.1.19., 1. o.).
         
            (3)  A Tanács (KKBP) 2018/2012 határozata (2018. december 17.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról (lásd e Hivatalos Lap 51. oldalát).